text: Rótin til fyribyrging av øllum illum
text: #000000
text: Onki er betri enn ein sterkur karrirættur – og eg meini ordiliga sterkur. Og tað ger tað ikki verri, at tað ikki bara smakkar væl, men at í karri er eitt evni, sum sigst kunna fyribyrgja bæði krabba, Alzheimers, demens, gikt og sukursjúku.
text: #000001
text: Talan er um evnið curcumin, sum er í gurkumeiu. Hetta er kryddurtin sum litar karry gult. Curcumin verður serliga útvunnið úr jarðlegginum.
text: #000002
text: Gurkumeia smakkar ikki av nógvum sjálv, men tá karrirættir verða gjørdir verður altíð latið ein rúgva av øðrum kryddaríum í, serliga av chili, cayennupipar, paprika (søtt, miðal, sterkt), og so ymisk veikari sløg av kryddurtum, so sum kumman og koriandur.
text: #000003
text: Sambært Alzeimers felagsskapinum so hava tey kannað indarar og eru komin fram til, at tey fáa rættiliga sjáldan Alzeimers (
text: #000004
text: Nú er tað so, at fyri at kunna prógva nakað vísindaliga, so skulu royndir gerast, men hesar royndir kunnu av etiskum orsøkum ikki gerast við fólki, og tí verða mýs og rottur brúktar til hesar kanningar. Tað vísir seg, at stórar nøgdir av curcumin kann fyribyrgja og minka um fyribrigdi, sum ávísar sjúkur elva, og tey hava funnið fram til, at curcumin kann drepa krabbakyknur (
text: #000005
text: Men treyðugt so, tað sum riggar í mýs og rottum, nýtist ikki eisini at rigga hjá menniskjum, og til munagóða viðgerð krevst at eta meira gurkumeia enn sjálvt ein “karrifreakur” klárar. Men uttan mun til, so hava tey (enn) ikki funnið fram til, at karri er skaðiligt, so eisini framyvir fari eg at njóta mínar sterku karrirættir. Favoritturin hjá mær er “indiskar lippur” við sterkum spinati.
text: #000006
text: Og annars haldi eg at heilsumálaráðið skal lata stuðul til at seta á stovn eitt “Indian Curry House”. Indiskir karrirættir kappast vanliga við pizza, búffar, pylsur og fisk og chips. Undrist faktist á, at ongin er farin í gongd við eitt slíkt, men kanska tað hevði verið tungt at fingið raksturin at koyrt, tí nógvir føroyingar krevja jú bara, at maturin smakkar av salti.
text: #000007
text: Um onkur hevur hug at lesa meira um gurkumeiu, so er eitt frálíkt norskt leinki her:
text: #000008